Планински часовен појас
**Планински часовен појас** — часовен појас во Северна Америка, седум часа зад координираното универзално време (UTC) при стандардно сметање и шест часа зад него при летно сметање (UTC−6). Часовничкото време на појасот се води по средното сонечево време на 105. западен меридијан од Гринич. 

Во САД и Канада, овој појас го носи општиот назив „планинско време" (англиски: *Mountain Time*, **MT**). Се нарекува „планинско стандардно време" (*Mountain Standard Time*, **MST**) при стандардно сметање на времето и „планинско летно време" (*Mountain Daylight Time*, **MDT**) при летно сметање. Појасот е наречен „планински" бидејќи низ него целосно се протегаат големите Карпести Планини, од северозападна Канада, па до Ново Мексико во САД. Во Мексико, истиот појас се нарекува „тихоокеански појас" (шпански: *Zona Pacífico*). Во САД и Канада овој појас лежи источно од тихоокеанскиот, а западно од централниот појас.

Почнувајќи од 2007 г. во некои подрачја месното време се менува од MST во MDT од 02:00 ч. MST на 03:00 ч. MDT на вториот ден недела во март и се враќа од 02:00 ч. MDT на 01:00 ч. MST на првиот ден недела во ноември.

Сонора во Мексико и најголемиот дел од Аризона во САД не следат летно време, а за време пролетта, летото и есента следат исто време како тихоокеанскиот појас. Резерватот Навахо (кој е претежно во Аризона) следи летно време, но резерватот Хопи не следи.

Најголем град во планинскиот часовен појас е Финикс во Аризона, со неговата метрополитенска област.

Канада
------

Само една покраина во Канада лежи целосно во планинскиот појас:

* Алберта

Една покраина и една територија се поделени меѓу планинскиот и тихоокеанскиот појас:

* Британска Колумбија — далекуисточни краишта
* Северозападни Територии — Тангстен

Една територија иедна покраина се поделени меѓу планинскиот и централниот појас

* Нунавут: областа Киткимеот
* Саскачеван: Лојдминстер и околината

Мексико
-------

Следниве сојузни држави во Мексико имаат исто време како планинскиот часовен појас:

* Јужна Долна Калифорнија
* Колима — само три од четирите острови на архипелагот Ревилјахихедо: Сокоро, Сан Бенедикто и Рока Партида.
* Најарит: освен општината Баија де Бандерас, која е во централниот појас.
* Синалоа
* Сонора — нема летно време, само MST.
* Чивава

САД
---

Пет сојузни држави во САД наполно лежат во планинскиот појас:

* Аризона — нема летно време
* Вајоминг
* Јута
* Колорадо
* Монтана

Три сојузни држави се поделени меѓу планинскиот и тихоокеанскиот појас:

* Ајдахо — Јужно Ајдахо
* Невада — само Вест Вендовер заедно со гратчињата Џекпот, Маунтан Сити, Овајхи и Џарбиџ на границата со Ајдахо.
* Орегон — главен часовен појас на округот Малхир

Седум сојузни држави се подлеени меѓу планинскиот и централниот појас:

* Јужна Дакота — западната половина
* Канзас — окрузите Шерман, Волес, Грили и Хамилтон
* Небраска — западната третина
* Ново Мексико — цело, освен Нара Виза
* Оклахома — Кентон
* Северна Дакота — југозападни краишта
* Тексас — окрузите Ел Пасо и Хадспет

Поврзано
--------

* Карпести Планини

Наводи
------

1. ↑  Robbins, Ted (March 11, 2007). „Arizona Says No to Daylight-Saving Time". *National Public Radio*. Посетено на June 18, 2012.

Надворешни врски
----------------

* Карта на часовните појаси во САД (англиски)
* Официјални времиња во Канада (англиски)
* Официјални времиња во Мексико (шпански)

| * п
* р
* у
Часовни појаси во Северна Америка |
| --- |
| Часовен појас | Часови од UTC: стандардно време | Часови од UTC: летно време |
| Хавајско-алеутски (на Хаваите) | –10 | –10 |
| Хавајско-алеутски (делови од Алјаска) | –10 | –9 |
| Алјаски | –9 | –8 |
| Тихоокеански | –8 | –7 |
| Планински (само Аризона и Сонора) | –7 | –7 |
| Планински (други држави) | –7 | –6 |
| Централен (само Саскачеван) | –6 | –6 |
| Централен (други држави) | –6 | –5 |
| Источен (само островот Саутхемптон, Атикокан и Њу Ознабург/Пикл Лејк) | –5 | –5 |
| Источен (други држави) | –5 | –4 |
| Атлантски (реката Наташкван) | –4 | –4 |
| Атлантски (други држави) | –4 | –3 |
| Њуфаундлендски | –3:30 | –2:30 |
| Свети Пјер и Микелони најголемиот дел од Гренланд | –3 | –2 |